Slika na kojoj se prikazuje simbol, emblem, crveno, logotip

Opis je automatski generiran

VLADA REPUBLIKE HRVATSKE

Zagreb, 6. rujna 2024.

**PREDLAGATELJ:** Ministarstvo gospodarstva

**PREDMET:** Prijedlog uredbe o izmjenama i dopuni Uredbe o otklanjanju poremećaja na domaćem tržištu energije

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**PRIJEDLOG**

**VLADA REPUBLIKE HRVATSKE**

Na temelju članka 26. Zakona o energiji („Narodne novine“, br. 120/12., 14/14., 95/15., 102/15., 68/18.) i članka 30. stavka 1. Zakona o Vladi Republike Hrvatske („Narodne novine“, br. 150/11., 119/14., 93/16., 116/18., 80/22. i 78/24.), a u vezi s člankom 120. Zakon o tržištu električne energije („Narodne novine“, br. 111/21. i 83/23.) i članka 5. Zakona o tržištu plina („Narodne novine“, br. 18/18. i 23/20.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_donijela

**U R E D B U**

**o izmjenama i dopuni Uredbe o otklanjanju poremećaja na domaćem tržištu energije**

**Članak 1.**

U Uredbi o otklanjanju poremećaja na domaćem tržištu energije („Narodne novine“, br. 31/23., 74/23., 107/23., 122/23. i 32/24.), u članku 1. stavcima 3. i 4. riječi: „30. rujna 2024.“ zamjenjuju se riječima: „31. ožujka 2025.“.

**Članak 2**.

U članku 3. stavci 1. i 2. mijenjaju se i glase:

„(1) Ovom Uredbom za razdoblje od 1. listopada 2024. do 31. listopada 2024. određuje se cijena radne energije u iznosu od 0,070276 EUR/kWh za kupce iz kategorije kućanstvo sukladno propisu kojim se regulira tržište električne energije po jedinstvenoj tarifi, odnosno za kupce s višom i nižom tarifom u iznosu od 0,074789 EUR/kWh u višoj tarifi (VT) i iznosu od 0,036697 EUR/kWh u nižoj tarifi (NT) za kupce iz kategorije kućanstvo, a za razdoblje od 1. studenoga 2024. do 31. ožujka 2025. određuje se cijena radne energije u iznosu od 0,079412 EUR/kWh za kupce iz kategorije kućanstvo sukladno propisu kojim se regulira tržište električne energije po jedinstvenoj tarifi, odnosno za kupce s višom i nižom tarifom u iznosu od 0,084512 EUR/kWh u višoj tarifi (VT) i iznosu od 0,041468 EUR/kWh u nižoj tarifi (NT) za kupce iz kategorije kućanstvo, do visine 3.000 kWh ukupne šestomjesečne potrošnje električne energije.

(2) Ovom Uredbom za razdoblje od 1. listopada 2024. do 31. ožujka 2025. određuje se cijena radne energije u iznosu od 0,079412 EUR/kWh za kupce iz kategorije poduzetništvo sukladno propisu kojim se regulira tržište električne energije po jedinstvenoj tarifi, odnosno za kupce iz kategorije poduzetništvo do visine 250.000 kWh ukupne šestomjesečne potrošnje električne energije za kupce s višom i nižom tarifom u iznosu od 0,084512 EUR/kWh u višoj tarifi (VT) i iznosu od 0,041468 EUR/kWh u nižoj tarifi (NT), a za razliku potrošene električne energije iznad 250.000 kWh šestomjesečne potrošnje na kupce iz kategorije poduzetništvo primjenjuje se ugovorena cijena s opskrbljivačem električne energije.“.

U stavku 3. uvodna rečenica mijenja se i glasi:

„(3) Ovom Uredbom određuje se od 1. listopada 2024. do 31. ožujka 2025. cijena radne energije u iznosu od 0,079412 EUR/kWh za kupce po jedinstvenoj tarifi, odnosno za kupce s višom i nižom tarifom u iznosu od 0,084512 EUR/kWh u višoj tarifi (VT) i iznosu od 0,041468 EUR/kWh u nižoj tarifi (NT) sukladno propisu kojim se regulira tržište električne energije za sljedeće kupce iz kategorije poduzetništvo, bez obzira na njihovu ukupnu šestomjesečnu potrošnju električne energije:“.

U stavku 6. riječi: „1. travnja 2023. do 30. rujna 2023.“ zamjenjuju se riječima: „1. listopada 2023. do 31. ožujka 2024.“.

**Članak 3.**

U članku 4. stavak 7. mijenja se i glasi:

„(7) Za izračun i nadoknadu razlike iz stavka 6. ovoga članka opskrbljivačima iz stavaka 3. i 4. ovoga članka, za razdoblje od 1. listopada 2024. do 31. ožujka 2025., priznaje se ugovorena cijena ako je iznos ugovorene cijene niži od 120 EUR/MWh, odnosno priznaje se iznos ugovorene cijene od 120 EUR/MWh, ako je iznos ugovorene cijene viši od 120 EUR/MWh.“.

**Članak 4.**

Članak 5. mijenja se i glasi:

„(1) Krajnja cijena isporučene toplinske energije, koja uključuje naknade i porez na dodanu vrijednost, za krajnje kupce toplinske energije na toplinskim sustavima, osim za toplinsku energiju korištenu u tehnološke svrhe (vrela voda, topla voda ili para) može se povećati do 10 % za razdoblje od 1. listopada 2024. do 31. ožujka 2025. u odnosu na krajnje cijene važeće na dan stupanja na snagu Uredbe o otklanjanju poremećaja na domaćem tržištu energije („Narodne novine“, br. 104/22., 106/22., 121/22. i 156/22.). Krajnja cijena isporučene toplinske energije povećava sa na način da se linearno povećavaju sve stavke koje čine krajnju cijenu isporučene toplinske energije.

(2) Hrvatska energetska regulatorna agencija će, do 30. rujna 2024., za razdoblje od 1. listopada 2024. do 31. ožujka 2025., odrediti jediničnu cijenu za proizvodnju toplinske energije za centralne toplinske sustave, temeljem dostavljenih podataka energetskog subjekta o cijeni ulaznog energenta i cijeni emisijskih jedinica stakleničkih plinova.

(3) Temeljem dostavljenih podataka energetskog subjekta iz stavka 2. ovoga članka Hrvatska energetska regulatorna agencija određuje jediničnu cijenu koja čini razliku između cijene ulaznog energenta (goriva), cijene emisijskih jedinica stakleničkih plinova i tarifne stavke za proizvodnju toplinske energije za razdoblje od 1. listopada 2024. do 31. ožujka 2025. koja uključuje porez na dodanu vrijednost, pri čemu se uzimaju u obzir sredstva isplaćena od 1. listopada 2023. do 30. rujna 2024. na ime razlike utvrđene Odlukom o određivanju iznosa razlike između jediničnih cijena za centralne toplinske sustave i zatvorene toplinske sustave u odnosu na krajnje cijene isporučene toplinske energije („Narodne novine“, br. 28/23., 31/23. i 43/23).

(4) Hrvatska energetska regulatorna agencija će, do 15. listopada 2024., za razdoblje od 1. listopada 2024. do 31. ožujka 2025., odrediti iznos jedinične cijene za toplinsku energiju za zatvorene toplinske sustave, temeljem dostavljenih podataka energetskog subjekta o cijeni ulaznog energenta (goriva).

(5) Temeljem dostavljenih podataka energetskog subjekta iz stavka 4. ovoga članka Hrvatska energetska regulatorna agencija određuje iznos jedinične cijene koja čini razliku između cijene ulaznog energenta, cijene emisijskih jedinica stakleničkih plinova i tarifne stavke za proizvodnju toplinske energije za razdoblje od 1. listopada 2024. do 31. ožujka 2025., pri čemu se uzimaju u obzir sredstva isplaćena od 1. listopada 2023. do 30. rujna 2024. na ime razlike utvrđene Odlukom iz stavka 3. ovoga članka.

(6) Na temelju jediničnih iznosa određenih u skladu sa stavcima 2. i 4. ovoga članka, a uzimajući u obzir stavak 1. ovoga članka, Vlada Republike Hrvatske će odlukom odrediti iznos razlike između jediničnih cijena određenih sukladno stavcima 2. i 4. ovoga članka i cijene iz stavka 1. ovoga članka.

(7) Opskrbljivači toplinskom energijom dužni su na mjesečnoj razini krajnjim kupcima toplinske energije ispostavljati račune za isporučenu toplinsku energiju, na način da se iskaže razlika iz stavka 6. ovoga članka i za taj iznos umanji račun.

(8) Po isteku obračunskog mjeseca, opskrbljivači toplinskom energijom i distributeri toplinske energije za pokrivanje toplinskih gubitaka u distribuciji, dostavljaju Ministarstvu gospodarstva zahtjev za naknadu razlike iz stavka 6. ovoga članka za sve svoje krajnje kupce iz stavka 1. ovoga članka, kojem zahtjevu su dužni priložiti obračun po svakom obračunskom mjernom mjestu.

(9) Cijena ulaznog energenta za razdoblje od 1. listopada 2024. do 31. ožujka 2025. ograničava se za prirodni plin do iznosa krajnje cijene opskrbe plinom utvrđene sukladno važećoj metodologiji utvrđivanja iznosa tarifnih stavki za javnu uslugu opskrbe plinom i zajamčenu opskrbu, a koja se primjenjuje i na količine plina potrebne za opskrbu kupaca na centralnim toplinskim sustavima koji koriste tehnološku paru u tehnološke svrhe.

(10) Hrvatska energetska regulatorna agencija će do 1. rujna 2025. provesti reviziju izračuna jediničnih cijena iz stavaka 2. i 4. ovoga članka, za razdoblje od 1. listopada 2023. do 30. rujna 2024. temeljem stvarnih troškova goriva i emisijskih jedinica stakleničkih plinova, koje su energetski subjekti dužni dostaviti Hrvatskoj energetskoj regulatornoj agenciji do 31. svibnja 2025., te donijeti rješenje o rezultatima revizije i o tome obavještava energetske subjekte i Ministarstvo gospodarstva.

(11) Rezultate revizije iz stavka 10. ovoga članka Hrvatska energetska regulatorna agencija će uzeti u obzir pri odobravanju tarifnih stavki za proizvodnju toplinske energije sukladno metodologiji utvrđivanja iznosa tarifnih stavki za proizvodnju toplinske energije nakon prestanka važenja ove Uredbe.

(12) Protiv rješenja iz stavka 10. ovoga članka nije dopuštena žalba, ali se može pokrenuti upravni spor.“.

**Članak 5.**

U članku 6. stavak 1. mijenja se i glasi:

„(1) Za 2025. godinu, društva Hrvatski operator prijenosnog sustava d.d. i HEP - Operator distribucijskog sustava d.o.o. mogu podnijeti zahtjev Hrvatskoj energetskoj regulatornoj agenciji za povećanjem iznosa tarifnih stavki do najviše 12 %.“.

**Članak 6.**

Članak 7. mijenja se i glasi:

„(1) Zajamčeni opskrbljivač plinom ili s njime povezano društvo dužno je na zahtjev energetskog subjekta, osigurati količine prirodnog plina za potrebe krajnjih kupaca toplinske energije na zatvorenim i centralnim toplinskim sustavima, odnosno za potrebe kupaca toplinske energije u samostalnim toplinskim sustavima, uključujući opskrbljivače toplinskom energijom, distributere plina u svrhu namirenja gubitaka za distribuciju, te za kupce plina iz kategorije poduzetništvo iz članka 3. stavka 3. ove Uredbe.

(2) Energetski subjekti iz stavka 1. ovoga članka, ukoliko žele koristiti pravo iz stavka 1. ovoga članka, dužni su podnijeti zahtjev do 1. listopada 2024. zajamčenom opskrbljivaču ili s njim povezanom društvu.

(3) Kupci iz kategorije poduzetništvo iz članka 3. stavka 2. ove Uredbe, isključujući kupce iz kategorije poduzetništvo iz članka 3. stavka 3. ove Uredbe, koji nemaju sklopljeni ugovor o opskrbi plinom za razdoblje do 31. ožujka 2025. mogu prijeći u zajamčenu opskrbu plinom sukladno uvjetima koji vrijede za zajamčenu opskrbu do 31. ožujka 2025.

(4) Zajamčeni opskrbljivač plinom ili s njime povezano društvo, dužno je prodavati prirodni plin u razdoblju od 1. listopada 2024. do 31. ožujka 2025. za potrebe kupaca toplinske energije u samostalnim toplinskim sustavima, u iznosu određenom cijenom nabavke plina iz metodologije iz članka 5. stavka 9. ove Uredbe uvećano za udio od 76 % troška opskrbe plinom određenog za pojedino distribucijsko područje na temelju provedenog natječaja za odabir opskrbljivača u obvezi javne usluge.

(5) Zajamčeni opskrbljivač plinom ili s njime povezano društvo dužno je prodavati prirodni plin u razdoblju od 1. listopada 2024. do 31. ožujka 2025. za potrebe distributera plina u svrhu namirenja gubitaka za distribuciju plina u iznosu određenom cijenom nabavke plina iz metodologije iz članka 5. stavka 9. ove Uredbe uvećano za prosječni trošak opskrbe plinom određen za sva distribucijska područja u iznosu od 0,0084 EUR/kWh.

(6) Cijena plina po kojoj su opskrbljivači u obvezi javne usluge opskrbe plinom dužni prodavati plin kupcima toplinske energije iz samostalnog toplinskog sustava, jednaka je cijeni plina za kućanstva koja koriste javnu uslugu opskrbe plinom na pojedinom distribucijskom području, u skladu s važećom odlukom Hrvatske energetske regulatorne agencije.

(7) Cijena plina po kojoj je zajamčeni opskrbljivač plinom ili s njime povezano društvo dužan prodavati plin kupcima iz kategorije poduzetništvo iz članka 3. stavka 3. ove Uredbe i za potrebe krajnjih kupaca toplinske energije na zatvorenim i centralnim toplinskim sustavima, jednaka je cijeni plina za kućanstva koja koriste javnu uslugu opskrbe plinom na pojedinom distribucijskom području, u skladu s važećom odlukom Hrvatske energetske regulatorne agencije.

(8) Zajamčeni opskrbljivač plinom ili s njime povezano društvo ima pravo na nadoknadu sredstava u iznosu razlike između troška nabave plina za zajamčenu opskrbu za četvrti kvartal 2024. godine, odnosno za prvi kvartal 2025. godine, i cijene nabavke plina za javnu uslugu opskrbe plinom iz metodologije iz članka 5. stavka 9. ove Uredbe, sukladno zahtjevu za nadoknadu razlike.

(9) Po isteku svakog mjeseca od stupanja na snagu ove Uredbe, zahtjev za nadoknadu razlike iz stavka 8. ovoga članka zajamčeni opskrbljivač plinom ili s njime povezano društvo dostavlja Ministarstvu gospodarstva, kojem zahtjevu su dužni priložiti obračun.

(10) Korisnici sustava skladišta plina dužni su napuniti skladište plinom u količini od 63 % od svog ukupno zakupljenoga skladišnoga kapaciteta plina do 1. kolovoza 2024., odnosno dužni su napuniti skladište plinom u količini od 74 % od svog ukupno zakupljenog skladišnoga kapaciteta do 1. listopada 2024. te 90 % do 1. studenoga 2024.

(11) Količine iz stavka 10. ovoga članka mogu odstupati najviše do 5 %.

(12) Operator distribucijskog sustava plina ima pravo na nadoknadu razlike u cijeni plina za gubitke za razdoblje od 1. travnja 2022. do početka primjene iznosa tarifnih stavki za distribuciju plina odobrenih prema zahtjevima koji su podneseni nakon 1. travnja 2024. Operator distribucijskog sustava plina ima pravo na nadoknadu razlike u cijeni plina za gubitke najkasnije do 31. ožujka 2025.

(13) Iznos nadoknade razlike u cijeni plina za gubitke računa se na temelju razlike između ostvarene cijene plina za gubitke u pojedinom mjesecu tijekom razdoblja iz stavka 12. ovoga članka i nabavne cijene plina za gubitke uključene u važeće iznose tarifnih stavki za distribuciju plina za pojedinu godinu u razdoblju iz stavka 12. ovoga članka, pomnožene s ostvarenom količinom plina za gubitke u pojedinom mjesecu tijekom istog razdoblja ostvarenog troška nabave plina za gubitke.

(14) Zahtjev za izračun nadoknade troškova razlike iz stavka 12. ovoga članka operatori iz stavka 12. ovoga članka dostavljaju Hrvatskoj energetskoj regulatornoj agenciji do 31. svibnja 2025.

(15) Hrvatska energetska regulatorna agencija u postupku utvrđivanja iznosa nadoknade razlike iz stavka 13. ovoga članka tražit će od operatora iz stavka 12. ovoga članka sve potrebne dokaze i podatke na temelju kojih se može utvrditi nadoknada troškova razlike iz stavka 13. ovoga čanaka.

(16) Hrvatska energetska regulatorna agencija donosi odluku o iznosu nadoknade troškova razlike za svakog pojedinog operatora iz stavka 13. ovoga članka temeljem zahtjeva iz stavka 14. ovoga članka u roku od 30 dana od dana podnošenja urednog zahtjeva.

(17) Hrvatska energetska regulatorna agencija objavljuje odluku iz stavka 16. ovoga članka na svojim mrežnim stranicama, te ih dostavlja operatorima iz stavka 14. ovoga članka i Ministarstvu gospodarstva.

(18) Odluku iz stavka 16. ovoga članka izvršava Ministarstvo gospodarstva.

(19) Protiv odluke iz stavka 16. ovoga članka nije dopuštena žalba, ali se može pokrenuti upravni spor.

(20) Energetski subjekti i kupci toplinske energije, koji kupuju plin za isporuku toplinske energije krajnjim kupcima na toplinskim sustavima, a koji su u vlasništvu jedinica lokalne samouprave, ne smatraju se kupci iz kategorije poduzetništvo iz članka 3. stavka 3. ove Uredbe.

(21) Zajamčeni opskrbljivač plinom ili s njime povezano društvo dužno je, po isteku svakog mjeseca od dana stupanja na snagu ove Uredbe, Hrvatskoj energetskoj regulatornoj agenciji dostavljati izvješće o provedbi ove Uredbe.“.

**Članak 7.**

Članak 8. briše se.

**Članak 8.**

U članku 8a. stavku 1. riječi: „cijene određene člankom 5. stavkom 9. ove Uredbe“ zamjenjuju se riječima: „cijene nabavke plina iz metodologije iz članka 5. stavka 9. ove Uredbe“.

U stavku 2. riječi: „cijene utvrđene u članku 5. stavku 9. ove Uredbe.“ zamjenjuju se riječima: „cijene nabavke plina iz metodologije iz članka 5. stavka 9. ove Uredbe.“.

U stavku 9. riječi: „cijene određene člankom 5. stavkom 9. ove Uredbe“ zamjenjuju se riječima: „cijene nabavke plina iz metodologije iz članka 5. stavka 9. ove Uredbe“.

U stavku 11. iza riječi: „ ograničenje“ dodaju se riječi: „prosječne nabavne cijene plina iz stavka 10. ovoga članka“.

**Članak 9.**

Ova Uredba objavit će se u „Narodnim novinama”, a stupa na snagu 1. listopada 2024.

Klasa:

Urbroj:   
Zagreb,

Predsjednik  
**mr. sc. Andrej Plenković,**v. r.

**OBRAZLOŽENJE**

U Uredbi o otklanjanju poremećaja na domaćem tržištu energije produljuje se privremena mjera ograničenja cijena električne energije do 31. ožujka 2025. godine, te se produljuju određene mjere  koje se odnose na stabilnost opskrbe prirodnim plinom i toplinskom energijom.

Tarifne stavke koje su do sada primjenjivane na kategoriju kućanstva kupcima u opskrbi javne odnosno univerzalne usluge za električnu energiju ostaju iste do 01.11.2024, odnosno uvećavaju se od 01.11.2024. kod naknade za energiju za 13 % (povećanje računa za 6.4% za prosječnog kupca), te od 01.01.2025. kod naknada za korištenje mreža prijenosa i distribucije do 12% (povećanje računa za 3.6%). Ukupni porast troškova za prosječnog kupca kategorije kućanstvo od 01.01.2025. je 10 % (cca 50 € godišnje). Potrošnja električne energije na koju se neće plaćati povećana cijena od 50% također ostaje do visine 3.000 kWh šestomjesečne potrošnje.

Ovom Uredbom od 01.10.2024. za 13% povećava se cijena radne energije za kupce iz kategorije poduzetništvo te za kupce iz kategorije poduzetništvo do visine 250.000 kWh ukupne šestomjesečne potrošnje električne energije, dok se za razliku potrošene električne energije iznad 250.000 kWh šestomjesečne potrošnje za kupce iz kategorije poduzetništvo primjenjuje se ugovorena cijena s opskrbljivačem električne energije (javni i neprofitni sektor, te malo poduzetništvo). Od 01.01.2025. ograničava se rast naknada za korištenje mreža prijenosa i distribucije na max 12%. Povrat razlike cijene opskrbljivačima za električnu energiju koji se ograničava do iznosa cijene od 120 €/MWh, a ukoliko je ugovor s poduzetnikom veći od 120 €/MWh iznosa ta se razlika ne priznaje.

Vezano uz toplinsku energiju odobrava se povećanje cijene do maksimalno 10%, te se pojašnjava da je isto povećanjer linerno svaku tarifnu stavku kojučini cijenu plina prije poreza na dodanu vrijednost. Također ostavlja se mehanizam kojim se kupcima na toplinskim sustavima osigurava isporuka plina po cijenama utvrđenim važećoj metodologiji utvrđivanja iznosa tarifnih stavki za javnu uslugu opskrbe plinom i zajamčenu opskrbu. Od 01.01.2025. ograničava se maksimalni iznos povećanja tarifnih stavki vezanih za toplinsku energiju od 10%.

Za kupce javnog i neprofitniog sektora definira se cijena opskrbe plinom u javnoj usluzi ukoliko nisu sklopili ugovor opskrbljivačem, a plin će tim kupcima isporučivati opskrbljivač u obvezi zajamčene usluge ali po cijeni opskrbe u javnoj usluzi za vrijeme trajanja ove Uredba.

Vlada Republike Hrvatske će pratiti stanje i kretanja na tržištu energije tijekom trajanja ove Uredbe, a posebno položaj kupaca kojima cijena energije nije regulirana ovom uredbom, te će po potrebi donijeti odgovarajuće odluke.